 Broj: 05-04-128-11/22

Datum: 17.05.2022. godine

**- ODLUKA O PONIŠTENJU POSTUPKA JAVNE NABAVKE -**

Na osnovu člana 69. stav 2. tačka d), člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na preporuku Komisije za javnu nabavku broj: 05-04-71-9/22 od 21.03.2022. godine, u postupku javne nabavke radova na rekonstrukciji, rehabilitaciji i sanaciji regionalne ceste R-465b „Klokotnica-Lukavica-Kapetani“, dionica: iznad raskršća za Frkati prema Lukavici od st. km 1+000 do st.km 1+350 (općina Doboj Istok), JU Direkcija regionalnih cesta TK donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke radova na rekonstrukciji, rehabilitaciji i sanaciji regionalne ceste R-465b „Klokotnica-Lukavica-Kapetani“, dionica: iznad raskršća za Frkati prema Lukavici od st. km 1+000 do st.km 1+350 (općina Doboj Istok) iz razloga što su cijene svih prihvatljivih ponuda znatno veće od osiguranih sredstava za predmetnu nabavku (član 69. stav 2. tačka e) Zakona o javnim nabavkama BiH).

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-128/22 od 25.04.2022.g.

Javna nabavka je provedena otvorenim postupkom.

Procijenjena vrijednost javne nabavke bez PDV-a je 341.880,00 KM.

Obavještenje o nabavci broj: 997-1-3-30-3-44/22 objavljeno 25.04.2022. godine.Službeni glasnik broj: 26/22.

Komisija za javnu nabavku imenovana je Rješenjem broj: 05-04-128-3/22 od 10.05.2022. godine. Nakon otvaranja ponuda Komisija je pristupila analizi dostavljenih ponuda. Uvidom u priloženu dokumentaciju i suštinskom provjerom sadržaja i validnosti dokumentacije, Komisija je utvrdila da ponude sva tri ponuđača ispunjava uslove propisane tenderskom dokumentacijom.

Komisija za javnu nabavku dostavila je dana 11.05.2022. godine Zapisnik o radu broj: 05-04-128-9/22 od 11.05.2022. godine sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana13.05.2022. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu za poništenje postupka javne nabavke broj: 05-04-128-10/22 od 17.05.2022. godine, iz razloga što su cijene svih prihvatljivih ponuda znatno veće od osiguranih sredstava za predmetnu nabavku (član 69. stav 2. tačka e) Zakona o javnim nabavkama BiH). Procijenjena vrijednost javne nabavke iznosila je 341.880,00 KM, a najpovoljnija dobijena ponuda iznosila je 414.874,00 KM.

U postupku po Zapisniku o radu je utvrđeno da je Komisija za javnu nabavku blagovremeno i pravilno izvršila otvaranje ponuda i ocjenu kvalifikovanosti ponuda, o čemu je sačinila odgovarajuće zapisnik, u kojem je utvrđeno sljedeće:

- da je ukupan broj pristiglih ponuda 3;

- da su blagovremeno zaprimljene 3 ponude;

- da nije bilo neblagovremeno zaprimljenih ponuda;

Prema kriteriju za izbor ponude, ponude su nakon izvršene evaluacije ponuda, rangirane na slijedeći način:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | d.o.o. Rial – šped Doboj Istok | 414.874,99 | 100 |
| 2. | d.o.o. Jata group Srebrenik | 434.865,90 | 95 |
| 3. | d.o.o. Roading Gračanica | 502.015,50 | 82 |

Nadalje, u postupku ocjene provedenog postupka, direktor JU Direkcija regionalnih cesta TK nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka nabavke data u skladu sa Zakonom o javnim nabavkama, podzakonskim i internim aktima i tenderskim dokumentom.

Iz navedenih razloga, primjenom člana 69. stav 2. tačka e) Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva